cyanic-selkie/wikianc huggingface dataset:
Tidekraft
Tidevann
Hvis man nå inkluderer effekten av tidekraften Δg skapt av Månen, vil denne situasjonen bli forandret. Havoverflaten er fremdeles en ekvipotensialflate, men gravitasjonspotensialet på jordoverflaten er litt annerledes. Men tidekraften kan skrives som gradienten Δg = - ∇ Ψ med potensialet
hvor M er massen til Månen, R er avstanden til den fra Jorden og vektoren r angir et punkt på jordoverflaten som antas å være eksakt kuleformet med radius r. Det totale gravitasjonspotensialet er derfor Φ = gh + Ψ.
da tyngdeakselerasjonen på Jordens overflate er g = Gm/r 2 hvis m er dens masse. Setter man her inn, R /r = 60  og m /M = 123, finner man en høydeforskjell Δh = 53 cm. Dette er en typisk verdi, men ofte kan også forskjeller på flere meter bli observert. Det skyldes at i denne enkle betraktningen er det ikke tatt noen hensyn til landmasser, fjorder og forskjellige havdyp som har stor betydning i praksis. Gjøres det med bruk av mer nøyaktige ligninger som ble utledet allerede i 1775 av Laplace, kan mer realistiske resultat finnes.
I en slik beregning må også tidekreftene fra Solen tas med. Selv om dens masse er nesten tredve millioner ganger større en massen til Månen, skaper den en tidekraft som bare er omtrent halvparten effekten fra denne. Grunnen er at Solen er forholdsvis så mye lengre borte og tidekreftene avtar med avstanden i tredje potens.
Halfdan Hopstock
Halfdan Hopstock (født 24. september 1866 i Bergen, død 16. juli 1925) var en norsk lege med anatomiens historie som spesialitet.
Etter examen artium 1885 ble han cand.med. 1892 ved Det Kongelige Frederiks Universitet. Etter et kort praksisopphold i Kristiansand var han tilbake i Kristiania. Den 15. oktober 1895 ble han engasjert for tre år som prosektor etter Julius Barth som prosektor, og som konservator ved Anatomisk institutt (UiO). Han bidro også med forelesninger i obduksjon og disseksjon. Han var fra 1898 sekretær ved det medisinske fakultet. Hopstock var også bibliotekar for Det norske medicinske Selskab og publiserte diverse kataloger og egne arbeider i dets Norsk magasin for lægevidenskaben. Etter Gustav Adolph Guldbergs død 1908 ble Hopstock konstituert leder for Anatomisk institutt (UiO) inntil Kristian Emil Schreiner overtok. Han underviste også studenter i odontologi og elever fra Røde Kors. I en bildeserie fra 1914 ser man at Hopstock fremdeles underviste, delvis i rullestol. Året efter mottok han Hundreaarsjubileum Fortjenstmedaillen i Guld fra Anatomisk institutt (UiO) som fylte 100 år i 1915.
I tiden 1906–10 holdt han forelesninger over Leonardo da Vinci sine anatomistudier. Fra 1911 til 1916 var han med på å utgi Leonardo da Vinci sine Quaderni d'anatomia, der de måtte tyde skriften speilvendt. Hopstock var slik blitt innvalgt i litteraturselskapet Raccolta Vinciana fra Milano sammen med kunsthistorikerne Jens Thiis og Andreas Aubert. Han var også med i Deutschen Gesellschaft für die Geschichte der Medizin, Naturwissenschaft und Technik som ble etablert i 1901. Han ble i 1910 innvalgt i Det Norske Videnskaps-Akademi.
Hans far var Jens Sigfrid Hopstock (1825–88) skipsfører og havnefogd. Blant sine søsken var ingeniør Jens Sigfrid Krog Hopstock (1853–1924) som brakte telefonen i Norge (og tannstangbane til Voss), og legen Johan Herman Krohn Hopstock (1854–1911). I 1896 giftet Halfdan seg med Magdalene Jacobine Gulowsen (1870–1963), dattera til oberst Jacob Arnt Nicolai Gulowsen i Kragerø.
EM i turn for kvinner 1977
Det 11. europamesterskapet i turn for kvinner ble arrangert i Praha i 1977.
For Norge deltok Hanne Kraft, Trine Andresen og Jana Bore, disse fikk hhv. 33.-, 48.- og 59.-plass i mangekampen.
Kenneth Hugdahl
Kenneth Hugdahl (født 15. januar 1948 i Östersund, Sverige) er professor emeritus i biologisk psykologi ved Universitetet i Bergen.
Hugdahl tok doktorgrad i psykologi ved Uppsala Universitet, Sverige i 1977. Etter doktorgraden begynte han studier av hjerneasymmetri, og videretviklet dikotisk lytting (forced-attention dichotic listening) som en metode ved undersøkelser av hjerneasymmetri. I 1984 ble han ble professor i biologisk psykolog i 1984 ved Universitetet i Bergen.
Kenneth Hugdahl startet forskning med funksjonell magnetresonanstomografi (fMRI) av hjernen i Norge i 1993.
Han har hatt forskningsopphold ved universiter i USA og Tyskland, samt publisert over 600 vitenskapelige artikler og publisert/redigert 6 bøker.
Hugdahls forskergruppe er tidligere medlem av The Nordic Center of Excellence in Cognitive Control fra 2007, samt Norwegian Center of Excellence for Mental Health Research (NORMENT) i årene 2013-2018. I 1993 startet han Bergen fMRI som gjennomførte de første fMRI undersøkelser av hjernen i Norge.
I de senere år har Hugdahl fokusert på forståelse av sammenhenger mellom hørselshallusinasjoner ved schizofreni og hjernen.
Priser og utmerkelser
NAVF forskerpris for fremragende forskning i 1998, Swedish Neuropsychological Society Award i 2006, Helse-Vest sin forskerpris i 2009, Meltzerfondets Ærespris i 2014, Norges Forskningsråd pris for fremragende forskning (Møbiusprisen) i 2014.
Hugdahl er Æresdoktor ved Universitetet i Turku (Åbo), Finland, 2009, samt innvalgt som utenlandsk medlem i Det Norske Videnskaps-Akademi 2001, samt innvalgt i Finlands Vitenskapsakademi, 2002. Kenneth Hugdahl er to ganger tildelt European Research Council (ERC) Advanced Grant.
Arabiske tall
Arabiske tall, også kjent som indisk-arabiske tall eller indo-arabiske tall, er den vanligste symbolske representasjon av tall i verden. De er regnet som en av de viktigste utviklingene i matematikken, og stammer opprinnelig fra India hvor de ble oppfunnet rundt år 500. Til Europa spredte de seg geografisk via Midtøsten, derav navnet, hvor de første gang ble nevnt av den assyriske biskopen Severus Sebkoht i 662. Arabiske tall kom ikke i særlig bruk i Norge før på 1300-tallet. Gjennom århundrene utviklet skrivemåten seg til å ligne mer og mer på tallene slik de ser ut i dag.
Det enestående ved indernes system er oppfinnelsen av talltegnet 0, «null», som gjør det mulig å skrive ned at en tallklasse (enere, tiere, hundrere osv.) er tom. Det finnes kun ett tall som er slik at når vi setter dette tallet foran et hvilket som helst annet tall, så forandres ikke verdien av tallet vi startet med. Tallet med denne unike egenskapen er nemlig «null», skrevet 0. Erkjennelsen av det tomme balansepunktet, null, midt mellom positive og negative tall, kan anses å forutsette en verdensforståelse som rommer tomheten som element. I kulturene i Midtøsten og Vesten ble verden derimot forstått dualistisk, det vil si god eller ond, positiv eller negativ, så på den måten var tallet 0 revolusjonerende.
Titallsystemet som muntlig tellesystem er dog mye eldre enn det nedskrevne systemet. Så vidt man kan se, har det vært med det indoeuropeiske folket som utvandret fra slettene ved Svartehavet. De tallordene hvor man teller på fingrene er felles for alle de indoeuropeiske språk, og systemet med titallet er over alt bygget på moduler av ti, 10, unntatt hvor man også telte med tærne (tjuetall). Keltisktalende folk, og på fransk og dansk, teller stadig i en tjuetallsmodul. Således blir 90 lik «quatre-vingt-dix», det vil si «fire ganger tyve og så ti» på fransk, eller 50 blir lik «halv-tredje-sinde-tyve», det vil si «halvveis til det tredje ganger tyve» på dansk.
Dysterpytt
Dysterpytt (engelsk: Puddleglum) er en sentral figur i Sølvstolen, den sjette av forfatteren C.S. Lewis' syv bøker om Narnia. Han er en såkalt «myrvrikker», som ser særdeles alvorlig på livet, men er svært lojal og standhaftig.
I BBC-serien blir han spilt av Tom Baker.
Referanser
Lista över romanfigurer i Narnia
N11 (Irland)
N11 er en av hovedveiene i Irland. Den går langs østsiden av landet, fra Dublin til Wexford. Veien utgjør en del av Europavei 1.
Langs denne strekningen passerer den Bray, Greystones, Wicklow og Arklow. Mange fra disse stedene pendler til Dublin. Den går også gjennom blant annet Gorey og Enniscorthy. Veien fortsetter til Rosslare Europort som en del av N25.
Det er meningen at N11 skal knyttes til motorveien M50, som er en ringvei rundt Dublin. På grunn av behov for arkeologiske utgravninger ble dette utsatt i 2004, og det er meningen at arbeidet skal fullføres i 2005.
N11 var i begynnelsen av 2005 en firefeltsvei fra Dublin til Rathnew i Wicklow. Seksjonen rett sør for M50, forbi Bray, er oppgradert til motorveistandard og kalles M11. Deler av oppgraderingen var kontroversiell, fordi den gikk gjennom et skogområde, og Irland har svært lite skog som er bevart. Det var store protester, for det meste utført av engelske aktivister. Etter store forsinkelser ble arbeidet utført, med minimale inngrep i skogen.
Det neste større prosjekt på veien er å legge den utenom Gorey, som er den største flaskehalsen.
Jarlsberg
Etternavn
Jarlsberg kan sikte til en rekke personer, kanskje oftest til
Carina Burman
Carina Burman (født 1960) er en svensk forfatter og dosent i litteraturvitenskap, virksom ved Uppsala universitet.
Burmans litterære forfatterskap har ofte hatt et nær forbindelse med hennes litteraturvitenskapelige forskning. Hun disputerte i litteraturvitenskap ved Uppsala universitet i 1988 med en avhandling om Johan Henrik Kellgren. En litterær gjengivelse av Kellgrens liv fulgte siden i romandebuten Min salige bror Jean Hendrich 1993. «Jeg begynte å skrive en roman ettersom det ble material til overs som jeg ikke kunne bruke vitenskapelig», sier Burman selv i et intervju (se ekstern lenke nedenfor).
Romanen Den tiende sanggudinnen (1996) handler om en ung kvinnelig litteraturhistoriker i Uppsala 1909, som bedriver uventet spennende og intrikate arkivstudier omkring Sophia Elisabet Brenner. Samtidig arbeidet Burman selv med en utgave av en annen kvinnelig forfatters, Fredrika Bremers, brev. Denne utgaven utkom i to bind 1996. Til Bremers liv vendte Burman tilbake med en biografi i 2001.
Som forsker har Burman viet seg til flere prosjekter i Svenska Vitterhetssamfundets regi og i samarbeid med sin mann Lars Burman: Kellgrens skrifter (1995), flere verk av Bremer samt Erik Gustaf Geijers dikt (1999). Og igjen ga det vitenskapelige arbeidet utslag i det litterære arbeidet: om Geijers forhold til Amalia von Helwig handler romanen Islandet (2001).
En av Burmans romaner utspilles i nåtid, Cromwells hode: antropologisk komedie (1998). For øvrig utgjøres Burmans produksjon for det meste av historiske romaner med litterære motiver. Språket i de historiske romanene utmerkes av at de er på tidligere epokers litterære språk. I de seneste romanene Babylons gater (2004) og Hvit som marmor (2006) prøver forfatteren (liksom i Den tiende sanggudinnen) kriminalromanens form, likevel med en klar litteraturhistorisk tilknytning: hovedperson i begge romanene er (den fiktive) 1800-tallsforfatterinnen og amatørdetektiven Euthanasia Bondeson.
Distenia
Distenia er en slekt av underamilie av trebukker (Cerambycidae).
Utseende
Middelsstore, slanke, brunlige til svarte trebukker. Antennene er slanke og vanligvis betydelig lengre enn kroppen, i alle fall hos hannene. Hodet er rundet, pronotum firkantet med en kraftig pigg midt på hver sidekant. Dekkvingene er avsmalnende bakover, beina forholdsvis lange med litt fortykkede lår som ofte er rødlige.
Levevis
Som andre trebukker lever larvene av de fleste artene i død ved. De voksne billene er oftest nattaktive.
Cifuentes
Cifuentes  er et cubansk sigarmerke, utviklet mellom 1900 og 1938 av Ramon Cifuentes.
Eksterne lenker
Cifuentes y Cia
Resident Governor of the Tower of London
Resident Governor of the Tower of London er et britisk embete. Mens den formelle kommandanten for Tower of London fortsatt har den eldre tittelen konstabel av Tower, er det embetet i første rekke seremonielt, mens ansvaret for den daglige driften av festningen er overlatt til guvernøren.
Guvernøren har residens i Queen's House i Tower.
Emmen (Nederland)
Emmen er en kommune sydøst i den nederlandske provinsen Drenthe. Kommunen har 109 465 innbyggere (2008), hvorav ca. 80 000 bor i byen med samme navn. Byen ligger på den sydøstlige enden av høydedraget Hondsrug.
Historie
Området var allerede bebodd i bronsealderen. Stedet Emmen nevnes for første gang i det 12. århundre som Curtis Emne og forble inntil det 20. århundre en landlig preget landsby. Etter andre verdenskrig ble den økonomisk svake regionen statlig fremmet som utviklingsregion og fremfor alt tekstil- og metallindustri ble anlagt. I de første årene etter krigen var Emmen en av de raskest voksende byene i Nederland. Emmen utviklet seg dermed fra å være en fattig jordbrukslandsby til å bli en viktig by. Omfangsrike boligbyggingstiltak var nødvendige. Disse ble delvis planlagt i stor avstand fra den eksisterende bebyggelsen, for å ikke ødelegge verdifulle landskapsområder. Derfor strekker byen seg over et relativt stort areal. Idag er Emmen den største byen i Drenthe, også foran provinshovedstaden Assen.
Politikk
Sterkeste parti ved kommunevalgene i 2006 var arbeiderpartiet (PvdA) mit 40,97 % av stemmene foran kristendemokratene (CDA) med 19,40 %. PvdA har med Cees Bijl også borgermesteren.
Trafikk
Byen er endepunktet for lokaljernbanen Zwolle–Ommen–Hardenberg–Coevorden–Emmen. En busslinje krysser den tyske grensen og går til den nærliggende tyske byen Meppen.
Siden 2002 eksisterer motorveien A37 i retning Hoogeveen. Også forbindelsen til Bundesautobahn 31 i Tyskland og byen Meppen 25 km unna (E233) er siden slutten av 2007 utbygget til firespors motorvei. Utbyggingen er spesielt viktig for Emmen, da byen er ett av utgangspunktene for nederlandsk eksport til Skandinavia.
Turisme
Turismen er av stor betydning i Emmen. Foranstaltninger som Full Color Festival, den internasjonalt kjente dyreparken, som er den største i nordlige Nederland, så vel som en «Veenpark» i nærheten av Emmen fører mange gjester til Emmen. Helt syd i kommunen strekker naturparken Internationaler Naturpark Bourtanger Moor-Bargerveen seg ut på begge sider av den tysk-nederlandske grensen.
Severdigheter
På grensen mellom Veenoord og Nieuw Amsterdam bodde i 1883 i noen måneder maleren Vincent van Gogh. Bygningen ble først nylig inrettet som et lite museum med café.
Marie Anisdahl
Marie Anisdahl (født 8. desember 1967) er en norsk regissør, manusforfatter og filmfotograf.
Emmen (Nederland)
Severdigheter
I området er det flere mindre skog- myr- og hedeområder, som egner seg for vandre- eller sykkelturer. Området er rikt på dysser. Der er flere campingplasser og mindre hoteller.
Cuius regio, eius religio
Cuius regio, eius religio (også: cuius regio, illius religio), dvs. «den hvis land [det er], hans religion [skal råde]», er latinske uttrykk for at herskeren av et område avgjør innbyggernes religion. Bakgrunnen er det kirkerettslige territoritalsystemet som ble nedfelt i religionsfreden i Augsburg i 1555.
Mens Augsburgsfreden utelukkende regulerte forholdet mellom katolikker og lutheranere, slo freden i Westfalen i 1648 fast at også kalvinistene skulle omfattes av samme regel. Anabaptistene var derimot ikke inkludert og ble fortsatt forfulgt.
Verdensrankingen i snooker 2005/2006
Verdensrankingen i snooker 2005/2006 viser rangeringen av de 64 beste snookerspillerne i verden for sesongen 2005/2006.
Poengene i rangeringen er basert på prestasjonene spillerne har gjort de to foregående sesongene, altså sesongene 2003/2004 og 2004/2005.
Shaun Murphy, som regjerende verdensmester, var automatisk kvalifisert til alle rankingturneringer selv om han var rangert utenfor topp 16. Quinten Hann var rangert som nummer 22, men spilte ikke denne sesongen.
<br style="clear:left;" />
Genoni
Genoni (sardisk: Jaròi, Geròni) er en italiensk kommune i provinsen Sud Sardegna i regionen Sardinia. Den har 832 innbyggere og ligger rundt 447 meter over havet.
Øst-arabiske tall
Øst-arabiske tall er de ti tallene i titallsystemet representert med symbolene ۱ ۲ ۳ ٤ ٥ ٦ ٧ ۸ ۹ ٠. Sammen med det arabiske alfabetet brukes både de øst-arabiske tallene og de arabiske tallene 1 2 3 4 5 6 7 8 9 0, og hvilke tall som brukes varierer geografisk. Grovt sett er de øst-arabiske tallene mer utbredt i østre deler av Midtøsten, for eksempel i Irak. Tallsettet som brukes sammen med farsi (hovedspråket i Iran), er nesten identisk med tallrekken som brukes sammen med arabisk, men tallene 4, 5 og 6 har forskjellig form.
De øst-arabiske tallene skrives akkurat som de arabiske tallene med det mest signifikante sifferet lengst til venstre, uavhengig av om de brukes i tekst som går fra venstre til høyre eller høyre til venstre. Dette innebærer at når man skriver fra høyre mot venstre, starter man med det minst signifikante sifferet. For en leser som er vant med å lese fra venstre mot høyre, kan det derfor oppleves som om tallene i arabisk skrift går «mot skriveretningen» fordi det minst signifikante sifferet kommer først når man leser fra høyre til venstre. Når man på norsk i stedet for «tjue-én» sier «én-og-tjue», starter man tilsvarende med det minst signifikante sifferet. Tallet «21» blir «٢١» når det skrives med øst-arabiske tall (uavhengig av skriveretningen).
Persisk (farsi) og urdu bruker en noe modifisert utgave av denne tallrekken (۱ ۲ ۳ ۴ ۵ ۶ ۷ ۸ ۹ ۰).
Paralympiske vinterleker 2014
Paralympiske vinterleker 2014 (eller Vinter-PL 2014) ble arrangert i Sotsji i Russland og var de 11. paralympiske vinterleker.
Medaljestatistikk
Vertsnasjon (Russland)
Sentralbord
Sentralbordet er knutepunkt for alle inn- og utgående telekommunikasjonslinjer i en organisasjon. Fra gammelt var bordet et koplingspanel der hver apparatlinje hadde sin hunplugg koplet på en tavle, og operatøren flyttet inn/utlinjene til det apparatet som skulle ha samtale. For små bygdesamfunn, var dette stedets telefonsentral inntil denne ble automatisert og plassert i eget hus eller koplingsboks. Med tiden er mange av de tidligste funksjonene automatisert og siden digitalisert.
Selv med dagens teknologi med desentraliserte funksjoner og mulighet for direktenumre, er sentralen viktig for fordeling av samtaler til riktig adresse, oversikt over hvem som kan/ikke kan nås per telefon osv. Sentralbordfunksjonen blir da ofte en tilleggsfunksjon for resepsjonen.
En del organisasjoner har utvidet til flere bord, og fungerer som styringsenheter i forhold til trafikk, redningsaksjoner m.m.
Gjeble Pederssøn
Gjeble Pederssøn (født ca. 1490 på Teigstad i Dønna kommune, død 9. mars 1557 i Bergen) var den første evangelisk-lutherske superintendent i Bergen. Han var også botaniker.
Utdanning
Gjeble Pederssøn var sønn av Peder Simonsen og Margrethe. Faren var rådmann i Bergen, og hun var av adelig slekt. Gjeble gikk først på skole i Trondheim og var seinere elev ved Bergen katedralskole. Seinere reiste Gjeble til Nederland og studerte i byen Alkmaar. Han studerte også ved universitetet i Leuven i årene 1513 og 1514. Etter noen års utdannelse i utlandet tok han magistergraden, og han fikk først arbeid som magister og ledet den lærde skolen i Bergen. I 1518 ble han kannik og prest ved Mariakirken i Bergen.
Gjeble blir biskop i Bergen
Da biskopen i Bergen, Andor Ketilsson, døde i 1522, ble Gjeble Pederssøn sendt til danskekongen for å be om en ny biskop. Kongen utnevnte Olav Thorkelsson til ny biskop, og Gjeble måtte dra til Roma for å få pavens bekreftelse. Det varte og rakk før han fikk pavens samtykke, og han måtte smøre kardinaler og andre som tjente ved pavens hoff, med dukater. Gjeble ble så utålmodig at han sa til kardinalene: «Jeg lover dere at vi norske, etter denne dag, skal aldri mer komme til Roma!» Det skulle siden vise seg å holde stikk. Omsider brakte han pavens bekreftelse på at Olav kunne bli biskop i Bergen, og selv ble han erkedegn. Som domkapitelets erkedegn var han nå – etter skikk og bruk – den nærmeste til å bli den neste biskopen. Biskop Olav fungerte i 10 år, og deretter (1535) måtte Gjeble igjen reise til København for å be kongen om ny biskop. Denne gang falt valget på ham selv.
Ordinert av Bugenhagen i 1537
I 1536 ble han valgt til katolsk biskop, men så kom reformasjonen på det samme tidspunktet. Siden Gjeble Pederssøn lot seg overtale av Christian III’s religion, ble han den første evangelisk-lutherske superintendent (biskop) i Bergen, ordinert 2. september 1537 av Johannes Bugenhagen i Vår Frue Kirke i København.
Gjeble bygger kirke og skole
Gjeble Pederssøn var en aktet mann i sin tid, både av kongen og av folket. På en klok og lempelig måte fikk han innført den nye kirkeordningen i Bergen stift. Han fikk god lønn av kongen og brukte sine midler til å drive latinskolen i byen. Under innføringen av reformasjonen var han vitne til at kirker ble revet, prester og biskoper henrettet, og geistligheten mistet sin makt. Eske Bille fikk revet den gamle domkirken, Kristkirken på Holmen i Bergen i 1531, og den gamle Olavskirken i Vågsbunnen som stod i ruiner etter brannen i 1463-64, ble nå gjenreist og fikk domkirkefunksjon. Pederssøn gjenreiste tårnet over midtskipet og reparerte andre skader på bygningen for tusen gylden. Dessuten brukte han sine egne penger til å bygge bolig for seg selv og sognepresten. Han fikk også bygd en latinskole på nordsiden av Domkirken. Absalon Beyer skriver:
Utdanning av nye prester
Gjeble Pederssøn fant ikke folk til å bekle embetene i skoler og kirker og skrev derfor til biskop Palladius i København om å sende opp utdannede prester. Men det var ingen som ville dra opp til Norge, siden det ryktes at nordmennene var et farlig og hardt folk, som slo prester og andre i hjel.
Gjeble måtte derfor ta skjeen i egen hånd, og siden han var ugift, kunne han vie mye av livet til å hjelpe unge, begavede menn med utdannelse. En av dem var den foreldreløse gutten Absalon Pederssøn Beyer, som ble opptatt ved latinskolen i 1534. Pederssøn tok seg av ham og sørget for mat og utdanning, og sendte ham i 1544 til universitetet i København, hvor han bodde hos biskop Palladius, og i 1549 til universitetet i Wittenberg, hvor han fikk studere i 2 år under Philipp Melanchthons kateter.
Siste år
I 1555 ble Gjeble Pederssøn rammet av slag og søkte om å få gå av. Men kongen ville ikke innvilge hans avgang, og han beholdt sitt embete så lenge han levde. Sognepresten i Voss, Niels Henriksen, var hans medhjelper i bispeembetet i de to siste årene frem til han døde i 1557.
Serotonin
Serotonin, 5-hydroxytryptamin, er en signalsubstans/transmittersubstans i noen av nervesystemets synapser. Serotonin syntetiseres i kroppen fra den essensielle aminosyren tryptofan gjennom enzymatiske reaksjoner.
Man antar at serotonin er viktig for regulering av kroppstemperatur, humør, søvn, oppkast, seksualitet og appetitt. Lave mengder av serotonin kan være årsaken til blant annet klinisk depresjon, migrene, tinnitus, fibromyalgi, bipolar lidelse, tvangslidelser og angstlidelser. Avvik i serotoninsystemet kan også ha en sammenheng med krybbedød hos spedbarn.
Serotonin utnyttes i flere ulike distinkte system i menneskekroppen, blant annet er serotonin både vanlig og viktig for hjernen, tarmsystemet og man har også hentydninger av den i blodsirkulasjonen hvor den blant annet har evnen til å aggregere (starte sammenklumping av) trombocytter ved leging av sår. I sentralnervesystemet forekommer serotonin først og fremst i en rad basale strukturer i hjernebroen (pons) som er lokalisert til den forlengede margen (medulla oblongata). I mange synapser i nervesystemet fungerer serotonin som transmittersubstans. Serotonin tilhører gruppen monoaminer, sammen med dopamin, noradrenalin og adrenalin. Monoaminer er en gruppe signalsubstanser som dannes ved lignende metabolske syntesereaksjoner, gjennom en særskilt dekarboxyleringsreaksjon.
Serotonin finnes i flere medisinske preparater mot depresjon.
Serotonin har fått stor oppmerksomhet takket være teorien om monoamin som påstår at mange typer psykiske lidelser har sin bakgrunn i en forstyrrelse i balansen av signalsubstanser. Nå eksisterer det mange typer legemidler, for eksempel selektiv serotoninreopptakshemmere (SSRI), som på kunstig vis hever nivåene av serotonin i hjernen. I mange tilfeller bedrer eller kurerer dette depresjonen, men at depresjon kun er forårsaket av en ubalanse i serotoninsystemet er en kraftig forenkling, se artikkelen om depresjoner for teorier om dets patogenese.
Svartøl
Svartøl kan i vid forstand betegne alt ugjennomsiktig eller nesten ugjennomsiktig øl, som f.eks. porter eller stout. Svartøl brygges med et tydelig innslag av fargemalt eller med tilsetting av fargeøl.
Et berømt svartøl er det tyske schwarzbier, som brygges av Köstritzer Schwarzbierbrauerei i Bad Köstritz i Thüringen. Dette er et undergjæra øl som brygges med 50 % lagermalt, 43% bayermalt og 7% fargemalt med en EBC-verdi på 900-1000, og har en alkoholstyrke på 4,6%.
Historiske kilder nevner brygging i Köstritz så tidlig som i 1543 – den gang sikkert et overgjæra øl. Seinest i 1878 gikk en over til undergjæring. Inntil 1950 ble dette ølet bare tappa på fat. I DDR hadde en ikke den strenge renhetsloven som i Tyskland for øvrig, slik at det i DDR-tida kunne brygges både en sukra og en usukra versjon. Etter Tysklands gjenforening utvikla bryggeriet et usøta øl som i smak var et kompromiss mellom de to gamle, og med noe høyere alkoholgehalt.
Det landet som har størst produksjon av svartøl, er Japan, der alle de fire store bryggeriene (Asahi, Kirin, Sapporo og Suntory) har hvert sitt svartøl. Svartøltradisjonene i Japan går tilbake til 1800-tallet, og er trolig inspirert av tyske schwarzbiere.
Island under Vinter-OL 1956
Island under Vinter-OL 1956. Sju sportsutøvere, seks menn og en kvinne, fra Island deltok i to grener, alpint og langrenn, under Vinter-OL 1956 i Cortina d'Ampezzo. Island, som deltok for tredje gang i et vinter-OL, vant ikke noen medaljer. Beste plassering var en 26.-plass i slalåm for menn.
Nomen nudum
Nomen nudum (Lat. for tomt navn eller nakent navn ) er et uttrykk innen taksonomien, spesielt innen zoologisk og botanisk nomenklatur, og første gang benyttet i 1881, som hevder at et foreslått navn er ugyldig fordi det kun ligner et vitenskapelig navn for en organisme, og opprinnelig kan ha hatt til hensikt å være vitenskapelig, men er ugyldig fordi det ikke er publisert sammen med en adekvat beskrivelse (eller en referanse til en slik beskrivelse). Dette gjør det foreslåtte navnet til et tomt eller nakent navn.
Lazarevo
Lazarevo (kyrillisk Лазарево, ungarsk Lázárföldye, tysk (foreldet) Lazarfeld) er en landsby i distriktet Sentral-Banat i Vojvodina, Serbia. Landsbyen ligger ca 12 kilometer øst for Zrenjanin og 86 km nord for Beograd.
Landsbyen har en serbisk etnisk majoritet og 3 308 innbyggere (2002).
OpenAI
Næringslivslederne Elon Musk og Sam Altman er styreledere i OpenAI. Tidligere forsker i Google Ilya Sutskever er forskningssjef. Tidligere teknologisjef i Stripe Greg Brockman er foretakets teknologisjef. Foretaket støttes av 1 milliard dollar forpliktet av blant annet Reid Hoffman, Jessica Livingston, Peter Thiel, Amazon Web Services, Infosys og YC Research.
I 2019 besluttet Microsoft å investere 1 milliard dollar i OpenAI.
Audiograf
En audiograf er en helsearbeider med særlig kunnskap om hørsel. Audiografen har ansvar for utredning og rehabilitering av hørselsvansker. Audiografens oppgave er å hjelpe mennesker med hørselstap og hørsels-relaterte utfordringer til å fungere bedre i hverdagen. De fleste audiografer jobber i spesialisthelsetjenesten på sykehus eller avtalespesialister (private øre-, nese,- halsleger), i NAV hjelpemiddelsentral som rådgiver eller hos leverandører av høreapparater.
Det finnes mange ulike hørselstap og årsaker til at hørselen er svekket. Audiografens arbeidsoppgaver går ut på å gjennomføre ulike tester for å avdekke hvilket hørselstap det er snakk om og hvorfor det har oppstått. Audiografer har også ansvar for rehabilitering av hørselshemmede gjennom å tilpasse høreapparat og bidra med rådgivning. Rådgivning til pasientene kan for eksempel dreie seg om hvordan hørselen fungerer, sosiale konsekvenser av hørselstap, kommunikasjon, tekniske hjelpemidler og pasientrettigheter. En annen viktig oppgave til audiografen er å veilede ulike yrkesgrupper med tanke på forebygging av hørselsskader og tinnitus. Pasientene som audiografen møter kan være alt fra spedbarn til voksne og eldre.
Utdannelse
Ved NTNU finnes den eneste utdanningen i Norge som tilbyr audiografutdanning. Bachelor i audiologi er et treårig studium lokalisert på campus Tunga i Trondheim.
Autorisasjon
Audiograf er en beskyttet yrkestittel, og kan kun benyttes dersom man har fått godkjent søknad om autorisasjon. Det er Statens autorisasjonskontor for helsepersonell (SAFH) som gir autorisasjon som audiograf. Autorisasjonen skal sikre at audiografen har de nødvendige kvalifikasjoner for yrket.
Samarbeid
Audiografer samarbeider nært med andre grupper i helsetjenesten, blant andre øre-, nese,- halsleger, audiopedagoger, audiofysikere og andre helseprofesjoner. Det viktigste samarbeidet er naturligvis mellom audiografen og pasienten.
Grand Hotell (Sauda)
Grand Hotell er et hotell i Sauda opprinnelig oppført i Sveitserstil, som ligger i svingen Saudavegen og Rådhusgata. Hotellets fasade vender sørvest mot Saudavegen. Hotellet er i dag kun åpent for overnatting. Baren Grand Manilla i byggets kjellerlokaler er for tiden stengt.
Historie
Bygget ble oppført av Christian Bakke i 1915, og hotellet åpnet dørene i 1916 først under navnet Bakke Hotell. Navnet ble endret til Grand Hotell før det ble solgt til nye eiere i 1917 for 65 000 kroner. Hotellet ble utvidet i 1926 etter økt etterspørsel, og fasaden ble flyttet fra sørøst til sørvest. Grand Hotell var det første hotellet på Øyra, dagens Sauda sentrum, etter at det gamle turist- og strandstedet Saudasjøen mistet sin posisjon som kommunesenter da industrialiseringen tok til. Grand hotell ble bygget av materialer fra et nedlagt hotell på Nesflaten i Suldal som het Selland Hotell. Den utsmykkede fasaden er fjernet med tiden.
Peter Facinelli
Peter Facinelli (født 26. november 1973 i Queens i New York) er en italiensk-amerikansk skuespiller.
Før Facinelli ble skuespiller studerte han til å bli advokat, men han fant fort ut at advokatlivet ikke var noe for han og begynte på teaterskole. Hans første filmrolle var i filmen Angela i 1995.
Nå er han mest kjent for sin rolle som Carlisle Cullen i filmatiseringen av Twilight-sagaen.
Genuri
Genuri (sardisk: Giaùni, Jaùni) er en kommune i provinsen Sud Sardegna i regionen Sardinia i Italia. Den har 330 innbyggere og ligger rundt 230 meter over havet.
Bridget Fonda
Bridget Fonda (født 27. januar 1964 i Los Angeles i California) er en amerikansk skuespillerinne.
Fonda gjorde sin filmdebut i en alder av fem år i 1969 med filmen Easy Rider. Hennes gjennombrudd som skuespiller kom da hun spilte rollen som journalist i The Godfather, Part III. I 1997 var Fonda på samme fly som Quentin Tarantino da han tilbød henne en rolle i hans neste film Jackie Brown. Fonda ble også tilbudt hovedrollen i TV-serien Ally McBeal, men hun takket nei for å fokusere for fullt på sin filmkarriere. Fonda har ikke dukket opp i noen filmer siden 2002. Den 29. november 2003 giftet hun seg med komponisten Danny Elfman. De har sønnen Oliver, som ble født i midten av januar 2005.
Luxemburger Wochenblatt
Luxemburger Wochenblatt var en avis som ble utgitt i Luxembourg mellom 1821 og 1826.
Scholz
Scholz er etternavnet til blant annet:
Sambaskoler
Sambaskoler (på portugisisk Escolas de Samba er folkelige foreninger som har som fremste mål å paradere i forbindelse med et karnevalsopptog. Opprinnelsen er fra Rio de Janeiro i Brasil.
Under paraden presenteres helst et tema (enredo) til lyden av en slagverkssgruppe (bateria), og gruppens medlemmer anvender diverse utkledninger som relaterer seg til det valgte tema. En sambaskoles parade er sammensatt av flere undergrupper, og kan bestå av opp til 5.000 medlemmer.
Sambaskolens parade er en form for folkeopera på gateplan, og har siden midten av 1930-årene representert høydepunktet i karnevalet i Rio de Janeiro. Det finnes imidlertid sambaskoler i nesten alle brasilianske delstater samt i mange land i verden.
Scandic Holmenkollen Park
Scandic Holmenkollen Park er et kurs- og konferansehotell i Holmenkollen i bydel Vestre Aker i Oslo.
Historie
På slutten av 1800-tallet drev kirurgen Ingebrigt Christian Holm (spesialist på lungelidelser) sin legepraksis i Kristiania (Oslo). Han var en mann som tidlig så behovet for rekreasjon.
Dr. Holm hadde en visjon om å åpne Holmenkollen og Voksenkollen for Oslos befolkning og i 1890 sto Holmenkollen Turisthotel klart. Dette ble raskt et godt besøkt utfluktsmål blant Oslobefolkningen, og det meste av hotellets areal ble brukt til kafeer og restauranter. Til slutt var det bare plass til 15 overnattingsgjester. Dette lå ikke i planene i utgangspunktet, så dr. Holm startet da byggeprosessen av et sanatorium like ved hotellet. Sommeren 1891 åpnet sanatoriet som var beregnet på folk som led av forskjellige plager, men ikke tuberkulose og andre smittsomme sykdommer. På folkemunne sies det bl. annet at det var de fine fruer av Kristiania som benyttet seg av dette sanatoriet. Da Holmenkollbakken ble anlagt i 1892 økte etterspørselen, og dette sanatoriet ble raskt for lite.
Etter tegninger av Balthazar Lange ble det bygget et nytt og større sanatorium 100 m lenger oppe som sto ferdig i 1894. Sanatoriet ble bygget i dragestil, en byggekunst som var utbredt en kort periode rundt århundreskiftet. Dette bygget kalles Dragebygget og er en del av Scandic Holmenkollen Park.
Fem år etter at Holmenkollen Turisthotell åpnet, brant det ned til grunnen. Brannårsaken er fortsatt uviss, men man tror at det var et levende lys som startet brannen. Kort tid etter startet prosessen med å bygge opp hotellet igjen, denne gangen dobbelt så stort og enda mer utsmykket enn det første. På dette tidspunktet åpnet også Holmenkollbanen, og ved endestasjonen (stasjon Besserud) sto det vognmenn med kalesjevogn for å frakte gjestene opp det siste veistykket. Hotellet hadde rike treskjærerarbeider og tallrike verandaer.
Natt til 10. juli 1914 slo lynet slo ned i Holmenkollen Turisthotell. I løpet av 2 timer var tømmerbygningen brent ned. I stedet for å bygge hotellet opp igjen, ble virksomheten flyttet til sanatoriet hundre meter lengre opp, som Holmenkollen Turisthotell og Sanatorium.
Holmenkollen Turisthotell og Sanatorium fungerte som hotell frem til 2. verdenskrig, og ble da konfiskert av tyskerne som brukte hotellet frem til krigens slutt. I løpet av krigsårene fikk bygget hard medfart, og det ble gjennomført en omfattende restaurering og modernisering i etterkant. Hotellet åpnet på nytt dørene i 1948 med navnet "Holmenkollen Turisthotell".
Fra 1970 og utover ble hotellet også benyttet av Northern European Management Institute (NEMI) til kursvirksomhet for etterutdanning på ledernivå.
Hotellet har siden den gang gjennomgått en rekke omfattende moderniseringer og utbygginger. Den første utbyggingen skjedde i 1982. Holmenkollen Park Hotel Rica åpnet dørene med 192 rom i fire nye fløyer til Ski-VM 1982 i Holmenkollen. Dragebygget ble da gjort om fra hotellværelser til møte- og selskapslokaler. Videre ble det bygget et moderne konferansesenter i 1991, tegnet av arkitekt Gabriel Finne. Til Ski-VM 2011 ble den siste fløyen bygget. Hotellet har i dag 336 rom.
Hotellet ble omprofilert fra Ricahotell til Scandichotell i 2014 etter at Scandic Hotels kjøpte Rica Hotels.
Dragebygget
Dette er det opprinnelige sanatoriet fra 1894. I dette bygget finnes møterom og restaurant. Møterommene i dette bygget har alle navn etter kjente idrettsutøvere, oppdagere og kunstnere. De Fem Stuer er restauranten i Dragebygget, også med stuer oppkallet etter ulike historiske personligheter.
1. Oscarstuen: Dette er den første og største av stuene. Stuen er oppkalt etter Kong Oscar II (1829-1907) som var Norges siste felles konge med Sverige før unionsoppløsningen i 1905.
2. Christian Michelsen: Jurist og reder fra Bergen, Christian Michelsen var bedre kjent som Norges første statsminister fra 1905 til 1907. Dette rommet er den gamle baren i Holmenkollen Turisthotell, og det henger flere fotografier fra unionsoppløsningen på veggene her.
3. Munthestuen: Stuen har fått sitt navn etter maleren Gerhard Munthe (1849-1929). Han malte i nasjonalromantisk stil. Det henger her et maleri med motiv fra Ål i Hallingdal malt av Munthe, i tillegg henger en vev etter en av hans kartonger.
4. Gamlestuen: Dette er den av stuene som er best originalt bevart. Stuen domineres av en klebersteinspeis fra 1894. Denne stuen ble i sin tid brukt som salong med servering til hotellets gjester, og lå i forbindelse med resepsjonen.
Den 6. Stuen heter Grevens Utsikt.
Haukrei kraftverk
Haukrei kraftverk er et vannkraftverk ved Haukereivatnet i Arendalsvassdraget i Fyresdal kommune i Vestfold og Telemark fylke.
Kontinentalcupen i skihopping for kvinner 2008/09
Kontinentalcupen i skihopping for kvinner 2008/09 ble arrangert i perioden 9. august 2008 – 7. mars 2009. Kontinentalcupen ble organisert av FIS (Det internasjonale skiforbundet). Det ble arrangert separat sommer- og vintercup med henholdsvis 10 og 18 individuelle renn. En lagkonkurranse i sommercupen og ett renn i vintercupen ble avlyst.
Haukrei kraftverk
Kraftverket ble satt i drift i 1992. Verket utnytter et fall på 103 meter mellom Hovvatn og Haukreivatnet.
Hovvatn er en del av Torsdalsmagasinet som hovedsakelig ligger i Valle kommune. Magasinet består av de tidligere vannene Hovvatn, Fisstøylvatnet og Raudvatnet. Nedslagsfeltet til magasinet er på 151 km² og normalt årstilsig er på 206 millioner m³.
Det er installert to francisturbiner på totalt 16 MW. Midlere årsproduksjon er på 49 GWh.
Kraftverket er bygget i forbindelse med en eksisterende tappetunnel bygget for Finndøla kraftverk og det kjøres i samdrift med Finndøla.
Eier er Skagerak Kraft.
Pretty Scary Silver Fairy
Pretty Scary Silver Fairy er popsangeren Margaret Bergers andre album. Dette albumet har mye mer elektronisk preg enn det første. Plata ble sluppet i oktober 2006, og det meste av stoffet på plata er laget av Margaret Berger selv.
Gullstikka 2004
Gullstikka 2004 ble avholdt i 2005 og den tredje Gullstikka-utdelingen.
Vinnere og nominasjoner
Gullstikka-vinnerne står i uthevet skrift.
AirPort Express
AirPort Express er en trådløs enhet laget av Apple Inc. Den ble intrudusert 7. juni 2004 av Steve Jobs. Den har IEEE 802.11g man kan bruke det som en nettverksbro eller en trådløs router. Boksen har en USB kontakt som man kan f.eks. bruke til printer eller scanner. Den har også lydutak slik at man kan koble til stereoanlegg da får man brukt AirPlay som gjør at man streamer lyd over det trådløse nettverket fra iTunes til stereoanlegget. AirPort Express kan også brukes til Windows.
.Mac
.Mac er programvare/medlemskap laget av Apple. Det er tett knyttet til OS X. Den 9. juli 2008 ble .Mac erstattet med tjenesten MobileMe, en lignende tjeneste med utvidet funksjonalitet, og alle eksisterende .Mac-kunder ble automatisk flyttet over til MobileMe uten ekstra kostnader.
Webgalleri
Med Webgalleri kan du eksportere bilder rett fra iPhoto og Aperture til ditt domene hos Apple.
Hjemmeside
Enkel publisering med iWeb
IMAP-e-post
Man får en adresse som slutter på @mac.com
iDisk
Med iDisk kan du lagre filer opp mot Apples server, du har 10 GB lagringsplass
Synkronisering
Med -Mac kan man synkronisere:
Sikkerhetskopiering
Sikkerhetskopier filene dine opp mot Apples servere
The New World
The New World er et historisk drama fra 2005 skrevet og regissert av Terrence Malick, med Colin Farrell og Q'Orianka Kilcher i hovedrollene. Handlingen i filmen finner sted under grunnleggelsen av Jamestown, en av de første koloniene i USA, og følger forholdet mellom kaptein John Smith og Pocahontas.
Handling
Filmen følger livet til Pochahontas, fra hennes barndom til hun treffer de engelske nybyggerne i Jamestown, der hun treffer og blir forelsket i kaptein John Smith. De innleder et forhold, men Smith blir sendt avgårde for å finne Nordvestpassasjen, og Pocahontas tror han dør under oppdraget. Dermed gifter hun seg med John Rolfe. Men Smith lever, og Pocahaontas distanserer seg fra ektemannen. De gjenforenes i London, før Pochahontas dør av kopper.
Navnet Pocahontas blir aldri brukt i filmen.
Innspilling
Filmen ble spilt inn ved Chickahominy River og områdene rundt elven, som ikke ligger langt unna området der den virkelige historien utspilte seg. Filmcrewet bygde opp Jamestown, slik det engang var, basert på arkeologiske utgravninger. Scenene i London ble spilt inn på Hampton Court Palace og Hatfield House i London.
Mottakelse
Filmen ble sett frem mot, slik Malicks sjeldne filmer blir, men mange følte at denne ikke nådde opp mot hans tidligere filmer. Filmen ble regnet som imponerende lagd med flotte scenarier, men som ikke hjalp med å drive handlingen fremover. Q'Orianka Kilcher fikk mye skryt for sin debutrolle som Pocahontas.
Sertifikat (finans)
Et sertifikatlån er et kortsiktig lån med løpetid på inntil 12 måneder. Lån med sertifikatvilkår er begrenset til sertifikatets lengde, i motsetning til vanlige fastrentelån. Det er i prinsippet et omsettelig gjeldspapir.
Det betales ikke avdrag i løpetiden og ved lånets utløp må låntaker enten nedbetale eller fornye avtalen. I Norge er det vanlig for banker å tilby sertifikatlån med varighet på 3, 6, 9 eller 12 måneder. Sertifikatlån skiller seg hovedsakelig fra fastrentelån ved at man beregner renten ut fra:
Fastrentelån bruker derimot:
Norges Skøyteforbund
Norges Skøyteforbund (NSF) ble stiftet 27. februar 1893, og administrerer is-idrettene hurtigløp, kortbaneløp og kunstløp. I tillegg administrerer den også «inline skating» – rulleskøyter og Roller Derby. I tillegg kan langløp på skøyter som utøves på is om vinteren nærmest sees på som en egen gren.
Det offisielle navnet var Norsk Skøiteforbund til 1911; deretter Norges Skøiteforbund. Det nåværende navnet er fra 1945.
NSF er medlem av Norges idrettsforbund og olympiske og paralympiske komité og Det internasjonale skøyteforbundet
Skøytekretser
Skøyteklubbene er organisert i disse 12 skøytekretsene (antall klubber er per 2013):
og i tillegg er det noen klubber utenfor krets (4).
Puttgarden
Puttgarden er en landsby og en ferjehavn på nordkysten av øya Fehmarn i Øst-Holstein i den tyske delstaten Schleswig-Holstein. Bil- og jernbanefergeforbindelsen, som krysser Fehmarnbelt mellom Puttgarden og Rødby på Lolland i Danmark, er en del av Fuglefluktlinjen. Sambandet, som trafikkeres av Scandlines, regnes som det mest brukte mellom Tyskland og Danmark, og har en frekvens på en avgang hver halvtime hele døgnet.
Fergeterminalen i Puttgarden ble påbegynt i 1961, og ble innviet den 14. mai 1963. Fergesambandet til Rødby erstattet sambandet mellom Gedser i Danmark og Großenbrode, like sør for Fehmarn. I 2011 ble det bestemt at det skal bygges tunnel fra Puttgarden til Rødby, med byggestart i 2014. Tunnelen er planlagt å skulle åpnes i 2020.
Adolf Vedro
Adolf Vedro (født 16. oktober 1890 i Narva, død 27. september 1944 i Haapsalu) var en estisk komponist og musikkpedagog.
Panamansk balboa
Balboa er myntenheten i Panama. ISO 4217-koden for balboa er PAB.
Adolf Vedro
Fra 1920 til 1941 var Vedro dosent i musikkteori og kontrabass ved konservatoriet i Tallinn (i dag Estisk Musikakademi). Først i 1936 sluttet han studiet i komposisjon og kontrabass i Estlands hovedstad. Fra året etter fikk han tittelen professor.
Panamansk balboa
1 balboa deles opp i 100 centésimos (eller «centavos» blant lokalbefolkningen). Siden balboaen erstattet den colombianske pesoen i 1904, har vekslingsforholdet mellom balboa og USD vært fast på 1:1. Det finnes i dag ingen lokale sedler, da det er amerikanske sedler som brukes. Myntene er 1, 5, 25 og 50 centésimos (eller centavos), samt 1 og 2 balboas. Balboa-myntene er i dag svært sjelden i omløp, ettersom de har blitt erstattet av de mer praktiske dollarsedlene. I tillegg til de lokale myntene brukes det også amerikanske mynter.
Eivind Riise Hauge
Eivind Riise Hauge (født 13. oktober 1980 i Bergen) er en norsk forfatter og litteraturformidler. Han debuterte i 2010 med novellesamlingen Victor Tukmakovs siste vinter.
Riise Hauge har tidligere studert ved Skrivekunst-akademiet i Hordaland.
Milan Hodžas tredje regjering
Milan Hodžas tredje regjering ble utnevnt 21. juli 1937 og satt til den gikk av 22. september 1938 under Sudetenkrisen. Det var den syttende regjeringen under den første tsjekkoslovakiske republikk og var en storkoalisjon bestående av alle partier i det tsjekkoslovakiske deputertkammeret unntatt det tysknasjonalistiske Sudetendeutsche Partei.
Milan Hodžas regjering
Kilde: Vlada.cz
Zearagytodes
Zearagytodes er en slekt av mycelbiller som særlig finnes knyttet til sopp og åtsler.
Utseende
Små, ovale, tett hårete, brunlige mycelbiller. Sidekantene av pronotum og dekkvinger danner en kontinuerlig kurve. Dekkvingene har tverr-risset mikroskulptur.
Levevis
Artene lever på kjuker som vokser på døde trær, og eter sporer. Utviklingen skjer ganske raskt, hos Z. maculifer tar det omtrent 25 døgn fra egg til voksen bille
Utbredelse
Artene er utbredt på New Zealand.
Kilder
Leiodidae i Tree of life
Olsvik Idrettslag
Olsvik Idrettslag (stiftet i 2000) er et idrettslag fra Olsvik i bydel Laksevåg i Bergen. Klubbens mest kjente medlem er den internasjonale fotballdommeren Terje Hauge. Klubbens seniorlag spiller i 6. divisjon menn avd. 2 (Hordaland fotballkrets).
Olsvik idrettslag ble stiftet 8. mai 2000. Hensikten med å starte idrettslaget var å gi et tilbud til alle barn og ungdom i nærmiljøet med Olsvik skole som et naturlig samlingspunkt. Idrettslaget engasjerer nå alle aldersgruppene i Olsvik, der hovedtyngden av medlemmene er barn i alderen 6-12 år. Foreldrene er enten trenere, ledere eller aktive spillere i voksenfotballen.
Olsvik Idrettslag ønsker å ha fokus på aktivt nærmiljø og ønsker å ha gode relasjoner til skole, grendahuset, menigheten og andre interesseorganisasjoner i Olsvik. Med aktivt nærmiljø menes at idrettslaget skal gi tilbud til barn, ungdom og voksne for å skape aktivitet i nærmiljøet i Olsvik. I praksis betyr dette at Olsvik IL er en breddeklubb, og at alle spillere er like viktige. Trivsel, tilhørighet og glede skal prege samholdet og fellesskapet på alle nivåer i Olsvik Idrettslag.
Olsvik IL ble i sesongen 2015 vinner av årets Fair play-klubb i Hordaland.
Emery Lehman
Emery Chance Lehman (født 13. juni 1996) er en amerikansk skøyteløper som konkurrerer i hurtigløp. Han representerte landet sitt under Vinter-OL 2014 i Sotsji, der hans beste individuelle resultat var nummer 10 på 10000 meter.
Verdensrekorder
Liste over verdensrekordnoteringer gjort av Emery Lehman. Rekorden ble satt på lag med Joey Mantia og Casey Dawson.